ئوسامە ریفاعی

شێخ ئوسامە ڕیفاعی (لەدایکبووی ١٩٤٤) بانگخوازی ئیسلامی سووریایە، و کەسایەتییەکی ئایینییە کە لە تشرینی دووەمی ٢٠٢١ەوە موفتی گەورەی سووریایە، باڵاترین دەسەڵاتی ئایینی ئەو وڵاتەیە. بە داکۆکیکردن لە شۆڕشی سووریا ناسراوە.

 ژیانی سەرەتایی و پەروەردە 
ریفاعی لە ساڵی ١٩٤٤ شاری دیمەشق لە سووریا لەدایکبووە. لە زانکۆی دیمەشق زمان و زانستە ئیسلامییەکانی خوێندووە. لە ساڵی ١٩٧١ دەرچوونی بەدەستھێناوە و دواتر بووەتە ئیمامی مزگەوتی عەبدولکەریم ریفاعی لە دیمەشق کە مزگەوتێکە بە ناوی باوکییەوە ناونراوە.

 پیشە 
بەپێی زانیارییەکان ریفاعی لە ساڵانی حەفتاکانی سەدەی ڕابردووەوە لە زانستی ئیسلامی سوننەدا چالاکە. لە کۆتایییەکانی حەفتاکان و سەرەتای ھەشتاکانی سەدەی ڕابردوودا، کاریگەرییەکانی لە بازنەکانی ئایینیدا وای کرد لەلایەن حکوومەتی سووریاوە بخرێتە ژێر چاودێرییەوە. لە ساڵی ١٩٨١ سووریا بەرەو سعودیە بەجێدەھێڵێت، ئەوەش دوای پەیوەستبوونی بە ئیخوان موسلیمین لە نێوان سەرکوتکردنی گرووپە ئیسلامییەکان لەلایەن حکوومەتەوە. لەکاتێکدا لە سعودیە بوو، بەردەوام بوو لە چالاکییە ئایینی و زانستییەکانی، بە گرنگیدان بە گەیاندنی کۆمەڵگا.

لە تشرینی دووەمی ٢٠٢١ ئۆپۆزسیۆنی سووریا وەک موفتی گەورەی سووریا دەستنیشانی کرد. دوای ھەڵوەشاندنەوەی ئەو پۆستە لە ساڵی ٢٠٢١ لەلایەن حکوومەتی ئەسەدەوە بووە یەکەم کەس کە ئەو نازناوەی بەدەستەوە بێت.

ئۆپۆزسیۆنەکانی وەک ھاوپەیمانی نیشتمانی سووریا و ئیخوان موسلیمین لە سووریا پشتگیریان لە دانانی ریفاعی کرد وەک موفتی گەورە، بە ئاماژەدان بە پێشینەی زانستی و ڕۆڵی لە کۆمەڵگەی سووریا و گرنگیدان بە دادپەروەری. ھەروەھا دامەزراوە پەروەردەیییەکانی ئاستی سەرەتایی و زانکۆ لە تورکیا بەڕێوەدەبات.

 سەرچاوەکان 

پۆل:دەرچووانی زانکۆی دیمەشق
پۆل:لەدایکبووانی ١٩٤٤
پۆل:زیندووان
پۆل:وتارەکان بە دەقی زمانی عەرەبی
پۆل:موسڵمانانی سووری
پۆل:ئەشعەرییەکان